laion/Wikipedia-Exotic huggingface dataset:
Now Tour

Now Tour הוא סיבוב ההופעות הרביעי של הזמרת שאניה טוויין אשר התקיים בין התאריכים 3 במאי 2018 עד ל-17 באוקטובר של אותה שנה על מנת לקדם את אלבומה החמישי, Now. סיבוב ההופעות התחיל בטקומה שבארצות הברית והסתיים בסטוקהולם שבשוודיה. זהו סיבוב ההופעות הבין לאומי הראשון של הזמרת מאז שנת 2004. במהלך ריאיון עם ET קנדה ביוני 2017 אמרה טוויין כי היא עשתה שינוי בלב ושהיא מוכנה לצאת לסיבוב הופעות מחדש כדי לקדם את האלבום שלה, "עכשיו שיש לי מוזיקה חדשה יש לי מוטיבציה אמיתית לעשות את זה". באוגוסט בתוכנית האירוח של ג'ימי פאלון אישרה טוויין כי סיבוב ההופעות יחל ב-2018. למחרת אישרה זאת טוויין גם בחשבון הטוויטר שלה ואמרה כי בשבוע שלמחרת תחל מכירת הכרטיסים ואף הוסיפה כי היא מתרגשת לחזור לשם שוב ולהופיע שוב בהופעה חיה. בספטמבר 2017 הודיעה טוויין בטוויטר על תאריכים שבהם תופיע בממלכה המאוחדת ואירלנד. הכרטיסים בבלפסט ובדבלין נמכרו תוך דקות ספורות ולכן טוויין הוסיפה מופע נוסף בדבלין.
תזמורת יומיורי

תזמורת יוֹמיוּרי (ביפנית: 読売日本交響楽団) היא תזמורת סימפונית יפנית שבסיסה המנהלי בטוקיו. התזמורת מבצעת בעיקר קונצרטים בטוקיו באולם סונטורי, אך מופיעה גם באולם הקונצרטים העירוני של האופרה של טוקיו. כמו כן מופיעה תזמורת יומיורי ביוקוהמה באולם מינאטו מיראי. התזמורת נוסדה בשנת 1962 על ידי "יומיורי שימְבּוּן", הטלוויזיה היפנית ותאגיד השידור יומיורי. מנצחה הראשי הראשון היה המנצח האמריקאי ויליס פייג', שכיהן במשרה בתקופת חופשה מן התזמורת הסימפונית של נאשוויל. הירושי ואקאסוגי היה למנצחה היפני הראשון של התזמורת בשנת 1965. רפאל פריבק דה בורגוס, המנצח הרביעי של התזמורת בשנים 1983-1980, החזיק בתואר מנצח אורח של התזמורת משנת 1983 עד 1990, והיה לאחד ממנצחי הכבוד שלה בשנת 1990. עוד מנצחים הנושאים תואר זה הם קורט מאזור, מאז 1979, וגנאדי רוז'דסטוונסקי, מאז 1990. טאדאקי אוטאקה, המנצח הראשי השישי במספר של התזמורת, בשנים 1992–1998, נושא עכשיו בתואר מנצח אורח של כבוד. גרד אלברכט, המנצח הראשי השביעי של התזמורת בשנים 1998 עד 2007, נושא עכשיו בתואר מנצח מהולל (laureate). סטניסלב סקרובצ'בסקי, מנצחה הראשי השמיני של התזמורת בשנים 2007 עד 2010, מחזיק עכשיו בתואר מנצח כבוד מהולל. מנצחה הראשי הנוכחי של התזמורת הוא סילבן קמברלינג, החל באפריל 2010. ויליס פייג' (1962–1963) אוטו מאצראט (1963) הירושי ואקאסוגי (1963 - ?) רפאל פריבק דה בורגוס (1980–1983) היינץ רגנר (1984–1990) טאדאקי אוטאקה (1992–1998) גרד אלברכט (1998–2007) סטניסלב סקרובצ'בסקי (2007–2010) סילבן קמברלינג (החל מ-2010) אתר האינטרנט הרשמי של תזמורת יומיורי (באנגלית) אתר האינטרנט הרשמי של תזמורת יומיורי (ביפנית) תזמורת יומיורי, באתר AllMusic (באנגלית) תזמורת יומיורי, באתר MusicBrainz (באנגלית) תזמורת יומיורי, באתר Discogs (באנגלית)
אצטדיון אולימפי

אצטדיון אולימפי הוא תואר הניתן לאצטדיון הראשי של המשחקים האולימפיים. האצטדיון האולימפי הוא האתר של טקס הפתיחה וטקס הסיום של המשחקים האולימפיים. מרבית האצטדיונים, אם כי לא כולם, נקראים בשם "האצטדיון האולימפי" כחלק משמם. במשחקי הקיץ האולימפיים, נערכות תחרויות האתלטיקה, ומשחק הגמר בכדורגל באצטדיון האולימפי. חריגים לכך אירוע באולימפיאדת פריז (1900), אולימפיאדת אטלנטה (1996), ואולימפיאדת ריו דה ז'ניירו (2016). במשחקי החורף האולימפיים האולם בו נערכות תחרויות ההחלקה על הקרח נחשב כאצטדיון האולימפי, ובו נערכו טקסי הפתיחה של האולימפיאדה וטקסי הסיום אם כי בהמשך עברו הטקסים להתקיים גם באצטדיונים או אמפי-תיאטרונים זמניים שנבנו עבור הטקסים כדי להכיל עשרות אלפי צופים. בשני אצטדיונים נערכו טקסים ביותר מאולימפיאדה אחת - בערים אשר ארחו את המשחקים יותר מפעם אחת: קולוסיאום הזיכרון של לוס אנג'לס (אשר אירח שני משחקי קיץ, ויארח שוב את המשחקים בשנת 2028) ואצטדיון פאנאתינאיקו. האצטדיון הלאומי בייג'ינג היה בשנת 2022 האצטדיון היחיד שאירח את משחקי הקיץ (אולימפיאדת בייג'ינג (2008)) ומשחקי החורף (אולימפיאדת בייג'ינג (2022)). מספר אצטדיונים אירחו אירועי ספורט ותחרויות בכמה אולימפיאדות.  פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא אצטדיון אולימפי בוויקישיתוף האצטדיונים האולימפיים האצטדיונים האולימפיים
Rock This Country Tour

Rock This Country Tour הוא סיבוב ההופעות השלישי של הזמרת שאניה טוויין וזהו גם סיבוב ההופעות הראשון שלה מאז שנת 2004. סיבוב ההופעות החל ב-5 ביוני 2015 בסיאטל ארצות הברית והסתיים ב-27 באוקטובר אותה שנה בקלונה קנדה. אף על פי שסיבוב ההופעות הקודם שלה היה סיבוב הופעות עולמי, סיבוב הופעות זה היה בצפון אמריקה בלבד. סיבוב ההופעות גרף 69 מיליון דולר ומכר בסך הכול 703,148 כרטיסים. במרץ 2015 בתוכנית "Good Morning America" הודיעה טוויין כי היא עתידה לצאת לסיבוב הופעות ואף להוציא אלבום. אף על פי שעבר זמן רב מאז סיבוב ההופעות האחרון שלה טוויין אמרה כי היא מוכנה לצאת לסיבוב הופעות חדש ואף תיארה את סיבוב ההופעות כ"אמיתי, בועט וחגיגה כיפית". בעקבות הביקוש הרב טוויין הוסיפה עוד 9 תאריכים נוספים במאי אותה שנה. ביולי אותה שנה אמר הסוכן של טוויין כי סביר להניח שהחלק הבין לאומי של סיבוב ההופעות יתקיים באביב ובקיץ 2016 אם כי תוכנית זאת בסוף לא יצאה לפועל. באוגוסט אותה שנה אמרה טוויין כי היא איננה מתכוונת לוותר על סיבוב ההופעות והיא תמשיך את תוכניותיה שנתיים נוספות בסדרת המופעים שלה בלאס וגאס.
מרגלית זוננפלד

מרגלית זוננפלד (26 בנובמבר 1925 – 2 בנובמבר 2017) הייתה מאמנת שחייה, מחלוצות ספורט נכים בישראל. כינויה היה "אם השחיינים". זוננפלד נולדה בברנו שבצ'כוסלובקיה, בתם של קארל זוננפלד ואירמה לבית לוונטל. אחות צעירה ללוטה ואחות תאומה לרות. בגיל חמש החלה לשחות והייתה חברת מועדון השחייה של אגודת בר כוכבא בעיר ברנו. לאחר שאביה נאסר ב-1939, הוא הסדיר לה ולאחותה רות, אישור הגירה לארץ ישראל במסגרת תנועת מכבי העולמית. זוננפלד עלתה לארץ בשנת 1940, לאחר פלישת הנאצים לצ'כוסלובקיה, במסגרת עליית הנוער, והוריה ניספו בשואה. כנערה צעירה היא נשלחה לפנימיית כפר הנוער מאיר שפיה ומשם להכשרה בקבוצת גבע. בהמשך, נשלחה להדריך בתנועת הנוער "גורדוניה – מכבי צעיר" בפתח תקווה. בשנת 1945, הצטרפה עם חברי ההכשרה לקבוצת חמדיה שבעמק בית שאן, ויצאה מטעמם ללימודי חינוך גופני בסמינר הקיבוצים בתל אביב. במהלך לימודיה התמחתה זוננפלד בהידרותרפיה ונחשפה לתרומה הייחודית של המים והשחייה לשיקום וטיפול בנכים. בשנת 1957, עזבה את קיבוץ חמדיה עברה לגור בתל אביב, והחלה ללמד חינוך גופני בסמינר הקיבוצים. ב-1958, יחד עם הפיזיותרפיסט גרשון הוברמן, הנהיגה קייטנות לילדים משותקים ויחד, הם היו מחלוצי ספורט הנכים השיקומי בישראל. זוננפלד הייתה שותפה בהקמת מרכז הספורט לנכים ועבדה כמאמנת שחייה פאראלימפית עבור כל משלחות ישראל מהמשחקים הפאראלימפיים טוקיו (1964) ועד למשחקים הפאראלימפיים ברצלונה (1992), נוסף לתחרויות לאומיות ובינלאומיות אחרות לרבות משחקי סטוק מנדוויל. היא טיפלה, הדריכה, שיקמה והובילה נכים רבים להישגים בינלאומיים, ולימדה והכשירה מאות מדריכים, מורים, פיזיותרפיסטים, הידרותרפיסטים ומאמנים בתחום השחייה הפראלימפית. לאחר פרישתה מעבודה, המשיכה זוננפלד והתנדבה בבית הלוחם תל אביב בהדרכת נכי צה"ל צעירים בשחייה, וגם הייתה חברת וועדת השחייה של ההתאחדות לספורט נכים. בשנת 2003, פרסמה את הספר "במים כולם שווים: שחיית הנכים בישראל – סיפורה של מרגלית ב- 2015, לכבוד יום הולדתה ה-90, קבלה אות הוקרה מהוועד הפראלימפי הישראלי וההתאחדות לספורט נכים, ונרשמה בהיכל התהילה לספורט במים כולם שווים: שחיית הנכים בישראל – סיפורה של מרגלית, תשס"ג-2003. הספורטאים האולימפיים הישראליים הנַכים. גב' מרגלית זוננפלד ראויה לפרס ישראל, יואש אלרואי משלחת הנכים חזרה מן האולימפיאדה עם 72 מדליות, מעריב, 24 באוגוסט 1976 צמיחתו של ספורט הנכים בעולם ובישראל, ספריית מט"ח אברהם תשובה, מאמנת השחייה לנכים מרגלית זוננפלד נפטרה, באתר ynet, 6 בנובמבר 2017 מרגלית זוננפלד ז"ל, באתר איגוד השחייה הישראלי(הקישור אינו פעיל) פראתון הירחון הפראלימפי של ישראל, מרגלית זוננפלד 1925- 2017 מאמנת השחייה המיתולוגית הלכה לעולמה (עמ' 22), באתר הירחון הפראלימפי | גיליון מספר 25 | חודש נובמבר 2017, ‏נובמבר 2017
פרנק קלפנר

פרנק ר. קלפנר (באנגלית: Frank R. Kleffner‏, 10 באוקטובר 1925 - 12  ביוני 2015) היה פרופסור באוניברסיטת וושינגטון בסנט לואיס. התפרסם בתרומותיו בנושאי בעיות דיבור ושמיעה. עבודתו עם ויליאם לנדאו והרולד קלוואנס קידמה את הקריירה שלו מעבר לעבודה הרגילה במרפאה הנוירולוגית. שמו התפרסם מאוד בשל טיפול שנוי במחלוקת במחלה המשפיעה על ילדים מתחת לגיל חמש  וגורמת לאפאזיה (תסמונת לנדאו-קלפנר).  ב- 1976 מונה קלפנר למנהל המכון ללוגופדיה  בוויצ'יטה, אותו ניהל עד פרישתו. מ-1986 ואילך מוענק על שמו פרס על הצטיינות במחקר על פתולוגיה של דיבור. הפרס ניתן כהכרה בתרומה למחקרו ולעיסוקו המעשי בליקויי תקשורת במשך עשרים שנה. בחירת מקבלי הפרס נעשית על פי קריטריונים שנקבעו על ידי האגודה האמריקאית  לדיבור-שפה-שמיעה (גוף שנוסד ב-  1946). PubMed Database of Kleffner's works Language Disorders in Children(הקישור אינו פעיל), 1973. ISBN 0-672-61292-5 </]div> http://www.downingandlahey.com/memsol.cgi?user_id=1607908 Frank R. Kleffner Award, ASHFoundation
כיף מרפק

כִּיף מרפק הוא ברכת שלום לא רשמית בין שני אנשים המתבצע בקירוב המרפק אחד של השני ונגיעתם זה בזה. השימוש בכיף מרפק חודש במאה ה-21 כתוצאה מהתפרצויות של מחלות מידבקות: שפעת העופות ב-2006, שפעת החזירים ב-2009, האבולה ב-2014 והקורונה ב-2020. המניע למחווה זו במקום לחיצת יד הוא צמצום המגע לשם צמצום התפשטות הנגיפים. בשנת 2006, כאשר היה חשש ממגפת שפעת העופות, הציע ארגון הבריאות העולמי להשתמש בכיף מרפק ככלי לברכת שלום בין אנשים במקום כיף רגיל או נשיקת שלום שיכולים לגרום להפצה מהירה יותר של השפעת. ד"ר מייקל בל היה תומך נלהב בשימוש בכיף מרפק וטען כי השימוש בכיף המרפק יכול להגביל ולמנוע מגפות כדוגמת שפעת החזירים שהיוותה חשש באותה תקופה. בל אמר כי כיף המרפק הוא דרך טובה להתנהלות חברתית בין אנשים ללא מגע פיזי. בשנת 2009 החלה להתפשט במקסיקו שפעת החזירים, שהפכה לאחר מכן למגפה כלל-עולמית. בשנים שלאחר שפעת העופות גדלה הפופולריות של כיף המרפק עד כדי כך שתושבי מקסיקו לקחו על עצמם את השימוש בכיף מרפק כדי לנסות למנוע את התפשטות המחלה ברחבי העולם. גם ב-2009 כמו ב-2006 תמכו אנשי בריאות רבים בשימוש בכיף מרפק ובהם ד"ר סנג'אי גופטה, כתב בכיר ב-CNN. בשנים 2012 ו-2013 השפעת העונתית התרחבה למגפה עולמית והיה צורך באמצעי זהירות כדי להתגונן בהרחבת המגפה. מועדון הכדורגל במנהטן אישר את כיף המרפק כפתרון בטוח לשימוש על ידי שחקניו במקום לחיצות ידיים או התחככות בין השחקנים. המועדון ראה את החשיבות בדבר זה בעקבות מנהג לחיצת ידיים וחיכוך בין השחקנים של הקבוצה עם עצמה ועם הקבוצה היריבה שהיווה פוטנציאל לזיהום המוני.  בעקבות החשש הרב ממגפה בשנת 2009 והשימוש הרב בצמד המילים ״כיף מרפק״, נבחר צמד המילים "Elbow bump", שמשמעותו כיף מרפק, להיות מילת של השנה במילון אוקספורד האמריקאי. בנוסף בפתיחה של פסטיבל גרינבלט (אנ') ב-2009 עודדו המתפללים הנוצרים לברך אחד את השני עם "המרפק של השלום" במקום "הנשיקה הקדושה" המסורתית במהלך טקס השלום הנוצרי. המלצה זו הייתה כתוצאה מהחשש מפני שפעת החזירים. בשנת 2020, בעקבות התפרצות נגיף הקורונה והחשש מהידבקות באמצעות מגע בין אנשים, אומץ כיף המרפק לשימוש נרחב במדינות העולם. בישראל, משרד הבריאות המליץ לכלל האזרחים שלא לחבק את קרוביהם או ללחוץ את ידיהם, ולהשתמש בכיף מרפק בשביל להביע חיבה או כבוד בין אנשים. בעקבות זאת נראו נבחרי ציבור רבים שצולמו כשהם משתמשים בכיף מרפק במקום לחיצות ידיים. למשל, בהסכמת חבר הכנסת בני גנץ וראש הממשלה בנימין נתניהו על פתיחת משא ומתן להקמת ממשלה, צולמו גנץ ונתניהו כשהם מבצעים כיף מרפק עם הנשיא רובי ריבלין. מדיה וקבצים בנושא כיף מרפק בוויקישיתוף מורן אזולאי ויובל קרני, גנץ ונתניהו סיכמו על פתיחת מו"מ להקמת ממשלת אחדות, באתר ynet, 15 במרץ 2020
ג'ורג'יצה ביידוב

ג'ורג'ה "ג'ורג'יצה" ביידוב (בקרואטית: Đurđa "Đurđica" Bjedov; נולדה ב-5 באפריל 1947) היא שחיינית עבר קרואטית שייצגה באותה העת את יוגוסלביה. האלופה האולימפית הראשונה (מקסיקו סיטי 1968) במשחה ל-100 מטר חזה. הייתה לשחיינית היוגוסלבית והקרואטית הראשונה והיחידה עד כה (2017) שזכתה במדליית זהב בשחייה במשחקים האולימפיים ואישה היוגוסלבית הראשונה שזכתה במדליה אולימפית. ביידוב נולדה וגדלה בספליט, קרואטיה. ביידוב השתתפה באליפות אירופה שנערכה באוטרכט, הולנד בשנת 1966 הוועד האולימפי של יוגוסלביה החליט לשלוח את ביידוב לאולימפיאדת מקסיקו סיטי (1968) כדי להשלים רביעיית שליחות 4x100 מטר מעורב, אך במשחקים עצמם היא פסלה כשקפצה לפני הזמן. יומיים לאחר מכן, היא זכתה במדליית זהב, במשחה ל-100 מטר חזה בשיא אולימפי חדש של 1:15.8 דקות, לפני גלינה פרוזומנשחיקובה מברית המועצות (1:15.9 דקות) ושרון ויצ'מן מארצות הברית (1:16.1 דקות) ויומיים לאחר מכן, היא זכתה במדליית כסף, במשחה ל-200 מטר חזה בתוצאה של 2:46.4 דקות, אחרי שרון ויצ'מן שקבעה שיא אולימפי חדש של 2:44.4 דקות ולפני גלינה פרוזומנשיקובה (2:47.0 דקות). ובכך הייתה לשחיינית היוגוסלבית הראשונה והיחידה שזכתה במדליית זהב בשחייה במשחקים האולימפיים. באוניברסיאדה שנערכה בטורינו, איטליה בשנת 1970 היא זכתה בשתי מדליות, כסף וארד. מדליית כסף במשחה שליחות 4x100 מטר חופשי ומדליית ארד במשחה שליחות 4x100 מטר מעורב. לאחר שפרשה משחייה תחרותית החלה לאמן שחייה. היא נישאה לגברילו שחקן כדורמים מצטיין. היא מתגוררת בלוקרנו, שווייץ. בתה, אנמריה פטריצ'ביץ' שחיינית אולימפית, מקום 13 באולימפיאדת סיאול (1988) ואלופת אירופה בשחייה במים פתוחים ל-5 ק"מ ובנה לוקה גברילו שחיין מצטיין, מאמן השחייה של נבחרת שווייץ ומספטמבר 2017 מאמן השחייה הראשי של נבחרת ישראל. בשנת 1968 זכתה ביידוב בתואר ספורטאית השנה של יוגוסלביה. בשנת 1987 זכתה ביידוב להכלל בהיכל התהילה הבינלאומי של השחייה. מדיה וקבצים בנושא ג'ורג'יצה ביידוב בוויקישיתוף ג'ורג'יצה ביידוב, באתר olympedia.org DJURDJICA BJEDOV - YUG, באתר ISHOF - The International Swimming Hall of Fame
אמיל קואה

אמיל קוּאֶה דה לה שטניירה (בצרפתית: Émile Coué de la Châtaigneraie, נהגה: [emil kue də la ʃɑtɛɲʁɛ]; ‏26 בפברואר 1857 - 2 ביולי 1926) היה רוקח צרפתי שנודע בטיפוליו במחלות נפש. בעבודתו בטרואה בין השנים 1882—1910 חקר את התופעה הידועה כיום כאפקט פלצבו. במרפאה שפתח בננסי טיפל במטופליו באמצעות אוטוסוגסטיה והיפנוזה. לפסיכותרפיה שלו נודעה השפעה באירופה למשך זמן קצר בשנות ה-20 של המאה ה-20. מדיה וקבצים בנושא אמיל קואה בוויקישיתוף אמיל קואה, במסד הנתונים הקולנועיים IMDb (באנגלית) ציטוטים בנושא אמיל קואה בוויקיציטוט אמיל קואה, באתר אנציקלופדיה בריטניקה (באנגלית) כתבי אמיל קואה בפרויקט גוטנברג (באנגלית) אמיל קואה, באתר "Find a Grave" (באנגלית) אמיל קוא, דף שער בספרייה הלאומית אמיל קואה בפרויקט גוטנברג ערך זה הוא קצרמר בנושא אישים ובנושא פסיכולוגיה. אתם מוזמנים לתרום לוויקיפדיה ולהרחיב אותו.
קלאודיו קואלו

קלאודיו קואלו (בספרדית: Claudio Coello‏, תעתיק מדויק: קלאודיו קואיו; 2 במרץ 1642 – 20 באפריל 1693) היה צייר ספרדי נודע בסגנון הבארוק. יצירתו הנודעת ביותר היא ציור דמוי-מראה שמוצב בחדר תשמישי הקדושה של מנזר אל אסקוריאל. מדיה וקבצים בנושא קלאודיו קואלו בוויקישיתוף קואלו, קלאודיו, במסד הנתונים ArtCyclopedia יצירתו הנודעת של קואלו בחדר תשמישי הקדושה של אל אסקוריאל קלאודיו קואלו, באתר אנציקלופדיה בריטניקה (באנגלית) ערך זה הוא קצרמר בנושא ציירים ובנושא ספרדים. אתם מוזמנים לתרום לוויקיפדיה ולהרחיב אותו.
קאר שולץ

קאר שולץ (בדנית: Kåre Schultz; נולד ב-21 במאי 1961) הוא מנהל דני שכיהן כמנכ"ל חברת טבע תעשיות פרמצבטיות בין השנים 2017- 2022. לשולץ תואר .Cand.polit בכלכלה מאוניברסיטת קופנהגן משנת 1987. בתחילה עבד כיועץ בחברת אקסנצ'ר בלונדון ובקופנהגן. בשנת 1989 החל לעבוד בחברת התרופות נובו נורדיסק. הוא מונה לסגן נשיא בכיר (Team and Quality) בשנת 2000, והפך למנהל ראשי בשנת 2002. בשנת 2015 מונה לנשיא ומנכ"ל. בחודש אפריל 2015 עבר שולץ לשמש מנכ"ל בחברת התרופות הדנית לונדבק. בספטמבר 2017 נבחר לנשיא ומנכ"ל של טבע תעשיות פרמצבטיות, וב-1 בנובמבר 2017 החל לכהן בתפקיד זה. בספטמבר 2022 הודיע על פרישה מתפקידו לאחר סיום חוזה העסקתו בחברה בסוף שנת 2022. בנוסף לתפקידיו, שולץ מכהן כיו"ר חברת המשקאות רויאל אוניברו (מאז 2010), וחבר בדירקטוריון חברת לגו (מאז 2007). שולץ נשוי למריאן, לה נישא ב-2013. לזוג ארבעה ילדים משותפים, ועוד שלושה מנישואיו הקודמים. סיים את תפקידו כמנכ"ל טבע תעשיות פרמצבטיות בסוף 2022. אסא ששון, קבלת פנים חמה למנכ"ל טבע החדש, קאר שולץ: המניה מזנקת, באתר TheMarker‏, 11 בספטמבר 2017 הלל קורן, ‏בשעה טובה: טבע מינתה לנשיא ומנכ"ל את קאר שולץ, באתר גלובס, 11 בספטמבר 2017 דרור רייך, קור שולץ מדבר: "בעתיד טבע תהיה החברה המובילה בעולם בתחום הגנרי", באתר כלכליסט, 14 בדצמבר 2017 רועי ברגמן, עופר פטרסבורג ויגאל רום, מנהל נוקשה שאוהב את החיים הטובים: מי אתה קאר שולץ, באתר "ידיעות אחרונות", 17 בדצמבר 2017 גולן חזני, מנכ"ל טבע שולץ רכש דירת יוקרה ביפו בעלות של 5–6 מיליון דולר, באתר כלכליסט, 14 בדצמבר 2017 דרור רייך, קאר שולץ פירק את המוקשים הגדולים בחודש, באתר כלכליסט, 16 בינואר 2018 "BLÅ BOG: Hvem er Kåre Schultz" "Kåre Schultz bliver ny topchef i Lundbeck" שירה קרפיק ספיר, ‏קאר שולץ יחל כהונתו כנשיא וכמנכ"ל טבע ביום רביעי הקרוב, באתר גלובס, 30 באוקטובר 2017 רועי ברגמן, עופר פטרסבורג ויגאל רום, מנהל נוקשה שאוהב את החיים הטובים: מי אתה קאר שולץ, באתר "ידיעות אחרונות", 17 בדצמבר 2017 נווית זומר, חילופי מנכ"לים בטבע: ריצ'רד פרנסיס יחל בתפקיד בינואר, באתר ynet, 21 בנובמבר 2022
טאדאקי אוטאקה

טאדאקי אוטאקה (ביפנית: 尾高 忠明|Otaka Tadaaki נולד ב-8 בנובמבר 1947) הוא מנצח יפני ובריטי. הוא למד הלחנה, תאוריה וקרן יער בבית הספר למוזיקה טאהו גאוקן, ובהמשך למד ניצוח אצל הידאו סאיטו. אוטאקה כיהן כמנצח התזמורת הפילהרמונית של טוקיו והיה למנצח כבוד ב-1991. מ-1981 עד 1986 היה אוטאקה מנצחה של התזמורת הסימפונית של סאפורו, ומאז מאי 1998 הוא נושא בתזמורת זו בתארים יועץ מוזיקלי ומנצח ראשי. משנת 1992 עד 1998 היה המנצח הראשי של תזמורת יומיורי. הוא ייסד את קיואי סינפונייטה טוקיו בשנת 1995, אנסמבל קאמרי הנחשב לאחד הטובים ביותר ביפן, וכיהן כיועץ מוזיקלי, מנצח ראשי ומנצח כבוד. בבריטניה, כיהן אוטאקה כמנצח ראשי של תזמורת ה-BBC הלאומית של ויילס משנת 1987 עד 1995. משנת 1998 עד 2001, היה מנהל מוזיקלי של תזמורת בריטן-פירס. בספטמבר 2009, התמנה אוטאקה למנצח אורח ראשי של התזמורת הסימפונית של מלבורן, החל ב-2010. לאחר פרישתו הפתאומית של המנצח הראשי של תזמורת מלבורן אולג קטאני, התבקש אוטאקה להקדים את הכניסה לתפקיד, כבר בשלהי 2009. ב-1991 קיבל אוטאקה את פרס סונטורי למוזיקה ה-23. ב-1997 עוטר בתואר הכבוד של מסדר האימפריה הבריטית. שנתיים לאחר זאת, היה אוטאקה ליפני הראשון שקיבל את המדליה של אגודת אלגר, על מאמציו לקידום המוזיקה של אדוארד אלגר. טאדאקי אוטאקה הוא נשיא בינלאומי של הסינפוניה הוולשית, התזמורת הקאמרית המקצועית של ויילס, שמנצחה הוא מארק איגר. טאדאקי אוטאקה הוא בנו של המלחין היסאטאדה אוטאקה. טאדאקי אוטאקה, באתר ספוטיפיי טאדאקי אוטאקה, באתר AllMusic (באנגלית) טאדאקי אוטאקה, באתר MusicBrainz (באנגלית) טאדאקי אוטאקה, באתר Discogs (באנגלית) National Youth Orchestra of Great Britain biography BBC National Orchestra of Wales biography Sapporo Symphony Orchestra http://www.theage.com.au/news/entertainment/arts/big-names-and-big-changes-as-mso-looks-forward/2009/09/21/1253384948609.html רובין אשר, "שמות גדולים ושינויים גדולים בתזמורת מלבורן". 22 בספטמבר 2009 http://www.theage.com.au/news/entertainment/arts/orchestra-abruptly-ditches-chief-conductor/2009/10/13/1255195784929.html רובין אשר, "התזמורת משלחת ללא הכנה מוקדמת את המנצח הראשי", 13 באוקטובר 2009 askonasholt Sunday Breakfast program לפי דברי קייטי דרהאם בתוכנית ארוחת בוקר יום א' של ה-BBC, ‏ 28 בפברואר 2010
מנחת תנובות

מנחת תנובות הוא מנחת תעופה השוכן בשרון, כ-500 מטרים ממזרח למושב תנובות כקילומטר מצפון לקלנסווה. במנחת מסלול טיסה בודד באורך של 700 מטרים, והוא מורשה לטיסה לפי כללי ראייה מבוקרת בכל ימות השבוע ובשעות האור בלבד. מנחת תנובות מופעל בידי חברת אומני-הורייזן תעופה ספורטיבית, הוא משמש בעיקר להדרכת טיס, ומותאם לפעילות כלי טיס זעירי משקל, כהגדרתם ברת"א בלבד. בינואר 1992 אווירון זעיר ממדים התרסק במנחת בעת נחיתה במתחם וטייסו נפצע. משרד התחבורה בוחן את האפשרות שמנחת תנובות יחליף את שדה התעופה בהרצליה, כחלק מתוכנית לתשתית לאומית - תת"ל 74. מדיה וקבצים בנושא מנחת תנובות בוויקישיתוף ראובן יגיל, מטוס קל התרסק בנחיתת אונס וטייסו נפצע, חדשות, 12 בינואר 1992 זוהר בלומנקרנץ, משרד התחבורה בוחן: מנחת תנובות בשרון יחליף את שדה התעופה בהרצליה, באתר TheMarker‏, 11 באוגוסט 2014 אתר 12 "מנחת תנובות" - תת"ל 74
הארי היי

הארי היי (באנגלית: Harry Hay;‏ 7 באפריל 1912 - 24 באוקטובר 2002) היה פעיל אמריקאי בולט לזכויות להט"ב, קומוניסט ופעיל לזכויות הילידים ביבשת אמריקה. הוא ייסד את אגודת מאטאשין, אחת מהקבוצות הראשונות לזכויות להט"ב בארצות הברית, וכן את תנועת פיות רדיקליות, המהווה אלטרנטיבה קהילתית, רוחנית ופוליטית לזרם המרכזי בתרבות הגייז המודרנית. הארי היי נולד למשפחה מהמעמד הבינוני-גבוה באנגליה, וגדל בצ'ילה ובקליפורניה שבארצות הברית. הוא למד באוניברסיטת סטנפורד, ולאחר מכן הפך לשחקן תיאטרון מקצועי בלוס אנג'לס, שם הצטרף למפלגה הקומוניסטית. למרות שמגיל צעיר חש משיכה כלפי בני מינו, כתוצאה מלחץ חברתי הוא קיים אורח חיים הטרוסקסואלי ואף נישא ב-1938 לפעילה מהמפלגה הקומוניסטית, איתה אימץ שני ילדים. מכיוון שנשאר הומוסקסואל, בשנת 1950 הסתיימו נישואיו. לאחר סיום נישואיו, היי ייסד את אגודת מאטאשין שפעלה להגנה ותמיכה בזכויות הומוסקסואלים, בתקופה בה יחסים חד-מיניים היוו עבירה על החוק. ב-1969 ייסד היי סניף של Gay Liberation Front בלוס אנג'לס. ב-1970 עבר לניו מקסיקו עם בן זוגו וב-1979 ייסדו יחד עם דון קילהפנר ומיטש ווקר את תנועת פיות רדיקליות. היי מתואר כ"מייסד התנועה הגאה המודרנית" ו"אבי השחרור ההומואי" והיה נושא לספר ביוגרפי ולסרט תיעודי. עם השנים נקט עמדה נגד ההיטמעות של המיעוט הלהט"בי בחברה ההטרו-נורמטיבית, ולמען שמירה של תרבות שוליים קווירית ומגוונת. "עטינו עלינו עור צפרדע ירוק ומכוער של קונפורמיות הטרוסקסואלית, וכך שרדנו את שנות בית הספר", הסביר פעם היי. "אנחנו יודעים איך לחיות דרך העיניים שלהם, אנחנו תמיד יכולים לשחק במשחקים שלהם, אבל האם אנחנו מתכחשים לעצמנו על ידי כך? אם אתה נושא עליך את עור הקונפורמיות, אתה מסתיר ומדחיק את הנסיך או הנסיכה היפהפיים שבתוכך". הארי היי באפריל 1996 הארי היי בספטמבר 2000 פיות רדיקליות זכויות להט"ב באמריקה מדיה וקבצים בנושא הארי היי בוויקישיתוף סרט דוקומנטרי על הארי היי הארי היי, באתר אנציקלופדיה בריטניקה (באנגלית) הארי היי, במסד הנתונים הקולנועיים IMDb (באנגלית) הארי היי, במסד הנתונים הקולנועיים KinoPoisk (ברוסית) Timmons, Stuart (1990). The Trouble with Harry Hay: Founder of the Modern Gay Movement. Boston: Alyson Publications. ISBN 978-1555831752. Haggerty, George E.; Beynon, John; Eisner, Douglas (2000). Encyclopedia of Lesbian and Gay Histories and Cultures, Vol. 2. New York: Garland Publishing. Retrieved 12 September 2017. Gay pioneer Harry Hay dies". The Advocate. 2002-10-25. Archived from the original on 2008-06-24. Retrieved 2009-04-23.
אנדרואיד ג'ינג'רברד

אנדרואיד "ג'ינג'רברד" (באנגלית: Gingerbread; תרגום חופשי לעברית: לחם זנגביל) הוא שם קוד של גרסה שאינה נתמכת עוד של מערכת ההפעלה לנייד אנדרואיד שפותחה על ידי גוגל, והושקה בדצמבר 2010. העדכון הוסיף תמיכה בתקשורת טווח אפס (NFC)—המצויה בשימוש בפתרונות תשלום ניידים— וב-Session Initiation Protocol—המאפשר טלפוניה אינטרנטית ב-VoIP. ממשק המשתמש של ג'ינג'רברד שופר במובנים רבים, והפך את ההתמצאות בו לקלה יותר, מהיר יותר לשימוש, ויעיל יותר בצריכת חשמל. סקלת צבעים פשוטה יותר עם רקע שחור העניקה חיות וניגודיות לשורת ההודעות, התפריטים, ושאר רכיבי ממשק המשתמש. שיפורים בתפריטים ובהגדרות הובילו לניווט קל יותר ושליטה במערכת. הטלפון החכם S-Nexus, שהושק בשנת 2010, היה הטלפון הראשון מבית גוגל נקסוס שהריץ ג'ינג'רברד, וכן הטלפון הראשון בקו המוצרים עם פונקציונליות NFC מובנה. ג'ינג'רברד משתמש בגרסה 2.6.35 של ליבת לינוקס. נכון ל-2 באוקטובר 2017, הסטטיסטיקות שהונפקו בידי גוגל מראות כי מתוך מכשירי האנדרואיד הנגשים לגוגל פליי, 0.6% בלבד מריצים ג'ינג'רברד. תכונות חדשות שהוצגו עם העדכון כוללות את הבאות: עדכון עיצוב ממשק המשתמש, המספק שימוש פשוט ויעילות. תמיכה במסכים גדולים במיוחד וברזולוציות גבוהות (WXGA ומעלה). תמיכה מובנה בטלפוניית אינטרנט המשתמשת ב-SIP VoIP. שיפור קלט הטקסט של המקלדת הווירטואלית, עם שיפור הדיוק, הצעות טקסט טובות יותר, ואפשרות קלט קולי. פונקציונליות העתק/הדבק משופרת, המאפשרת למשתמשים לבחור מילה על ידי לחיצה-החזקה של המילה, להעתיק ולהדביק. תמיכה בתקשורת טווח אפס (NFC), המאפשרת למשתמש לקרוא תג NFC המוטבע בכרזות, מדבקות, או פרסומות. אפקטים חדשים לאודיו חדש לוואי כגון הגברת הקול והגברת הבס. מנהל הורדות חדש, הנותן למשתמשים גישה קלה לכל קובץ שהורד מהדפדפן, הדואר האלקטרוני, או יישום אחר. תמיכה במספר מצלמות על המכשיר, כולל מצלמה קדמית, אם זמינה. תמיכה בהפעלת וידאו WebM/VP8, ובקידוד אודיו AAC. שיפור ניהול צריכת חשמל, כולל ניהול פעיל יותר של יישומים צורכי-חשמל. מעבר ממערכת קבצים YAFFS ל-ext4 במכשירים חדשים יותר. שיפורי שמע, גרפיקה, וקלט עבור מפתחי משחקים. זמינות של הגרסה החדשה יותר של Unity עבור מפתחי משחקים. איסוף זבל (garbage collection) מקבילי, לצורך שיפור ביצועים. תמיכה מובנית ביותר חיישנים (כמו גירוסקופ וברומטר). מדיה וקבצים בנושא אנדרואיד ג'ינג'רברד בוויקישיתוף אתר האינטרנט הרשמי של אנדרואיד ג'ינג'רברד (באנגלית) Graham, Flora (7 בדצמבר 2010). "What's new in Google's Android 2.3 Gingerbread?". CNET. נבדק ב-3 בספטמבר 2015. {{cite web}}: (עזרה) Hollister, Sean (15 בנובמבר 2010). "The Nexus S: a closer look". Engadget. נבדק ב-3 בספטמבר 2015. {{cite web}}: (עזרה) "Dashboards | Android Developers". developer.android.com. נבדק ב-2017-07-07.
מנחת דלתון

מנחת דלתון הוא מנחת השוכן ברמת דלתון, סמוך לפארק תעשיות רמת דלתון. במקום מסלול טיסה עשוי אספלט, ואין בו שירותי תעופה משום סוג. המנחת הוקם בשנת 2002, כדי שישרת את תושבי מרום הגליל ויזמים בפארק התעשייה. המנחת לא זכה להצלחה והוסב בשנת 2016 לשמש מסלול לספורט מוטורי. בשנת 2014, התרסק מטוס טקסאן במנחת בעת שהמריא. בשנת 2018, אישר משרד התחבורה את השימוש במנחת לצורך ניסויים במכוניות אוטונומיות. זוהר בלומנקרנץ, מנחת מטוסים יוקם בסמוך לפארק תעשיות דלתון בצפון, באתר הארץ, 5 באוגוסט 2001 דוח חקירה בטיחותית לתאונה שארעה בתאריך 3.5.14 טל שחף , ‏המדינה תממן ניסויים במכוניות אוטונומיות, רחפנים ורמזורים חכמים, באתר גלובס, 6 ביוני 2018 ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.